PATVIRTINTA

 Jonavos pradinės mokyklos

 direktoriaus 2015 m. rugsėjo 1 d.

 įsakymu Nr. V1- 57

**JONAVOS PRADINĖS MOKYKLOS**

**2015–2016 IR 2016–2017 MOKSLO METŲ PRADINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. 2015–2016 ir 2016–2017 mokslo metų pradinio ugdymo programos ugdymo planas (toliau – ugdymo planas) reglamentuoja mokyklos pradinio ugdymo programos, integruotų programų, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, neformaliojo vaikų švietimo programų įgyvendinimą mokykloje.

2. Mokytojų bendruomenės susitarimu priimtas sprendimas dėl ugdymo plano tikslų ir uždavinių (mokytojų tarybos 2015 m. gegužės 29 d. posėdžio protokolo Nr. S2-5 nutarimas Nr.5):

2.1. ugdymo plano tikslas – sudaryti mokykloje sąlygas kiekvienam besimokančiajam pasiekti geresnių ugdymosi rezultatų bei įgyti bendrųjų ir dalykinių kompetencijų;

2.2.. ugdymo plano uždaviniai:

2.2.1. aprašyti ugdymo proceso organizavimo mokykloje tvarką;

2.2.2. nustatyti pamokų skaičių, skirtą pradinio ugdymo programai įgyvendinti;

2.2.3. numatyti gaires mokinių ugdymosi poreikių tenkinimui, asmens raidai pritaikant ugdymo turinį.

3. Ugdymo plane vartojamos sąvokos atitinka 2015–2016 ir 2016–2017 mokslo metų pradinio ugdymo programos bendrojo ugdymo plano, patvirtino Lietuvos Respublikos švietimo ir mokslo ministro 2015 m. gegužės 6 d. įsakymu Nr. V-459, sąvokas.

**II SKYRIUS**

**MOKYKLOS UGDYMO PLANO RENGIMAS**

4. Mokyklos 2015–2016 ir 2016–2017 mokslo metų pradinio ugdymo planas (toliau – ugdymo planas) parengtas, vadovaujantis 2015–2016 ir 2016–2017 mokslo metų pradinio ugdymo programos Bendruoju ugdymo planu, Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais bei mokyklos strateginiu planu.

5. Mokykla, rengdama ugdymo planą, rėmėsi nacionalinių mokinių pasiekimų tyrimų, mokinių mokymosi pasiekimų patikrinimo, panaudojant standartizuotus testu, duomenimis ir rekomendacijomis, mokinių pasiekimų ir pažangos vertinimo procese informacija, mokyklos įsivertinimo ir išorės vertinimo duomenimis.

6. Mokyklos ugdymo planą parengė darbo grupė, sudaryta direktoriaus 2015 m. gegužės 23 d. įsakymu Nr. V1-49.

7. Ugdymo plane, vadovaujantis mokytojų tarybos 2015 m. birželio 12 d. protokolu Nr. S2-6 pateikti pradinio ugdymo programos įgyvendinimo aspektai.

8. Ugdymo plano projektas aptartas mokyklos tarybos 2015 m. rugpjūčio 27 d. posėdyje, protokolo Nr. S1–7 ir suderintas su steigėju.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

9. Mokslo metai:

9.1. 2015–2016 mokslo metai prasideda 2015 m. rugsėjo 1 d., baigiasi 2016 m. rugpjūčio 31 d. Ugdymo procesas prasideda 2015 m. rugsėjo 1 d., baigiasi 2016 m. gegužės 31 d.

9.2. 2016–2017 mokslo metai prasideda 2016 m. rugsėjo 1 d., baigiasi 2017 m. rugpjūčio 31 d. Ugdymo procesas prasideda 2016 m. rugsėjo 1 d., baigiasi 2017 m. gegužės 30 d.

10. Vienerių mokslo metų ugdymo proceso trukmė – 32 savaitės. Mokykloje mokomasi penkias dienas per savaitę.

11. Ugdymo valandos trukmė 1 klasėse – 35 min., 2–4 klasėse – 45 min.

11.1. Pamokų laikas:

|  |  |  |
| --- | --- | --- |
| Pamokos | 1 klasėms | 2-4 klasėms |
| 1 pamoka |  8.00 – 8.35 |  8.00 – 8.45 |
| 2 pamoka |  9.00 – 9.35 |  9.00 – 9.45 |
| 3 pamoka |  10.05 – 10.40 | 10.05 – 10.50 |
| 4 pamoka | 11.10 – 11.45 | 11.10 – 11.55 |
| 5 pamoka | 12.10 – 12.45 | 12.10 – 12.55 |
| 6 pamoka |  | 13.05 – 13.50 |

12. Ugdymo procesas organizuojamas pusmečiais (mokytojų tarybos 2015 m. gegužės 29 d. posėdžio protokolo Nr. S2-5 nutarimas Nr.6):

2015–2016 m.m. I pusmetis prasideda 2015-09-01, baigiasi 2016-01-15

 II pusmetis prasideda 2016-01-16, baigiasi 2016-05-31;

 2016–2017 m.m. I pusmetis prasideda 2016-09-01, baigiasi 2017-01-15

 II pusmetis prasideda 2017-01-16, baigiasi 2017-05-30.

13. Mokiniams skiriamos atostogos:

|  |  |  |
| --- | --- | --- |
| Atostogos | 2015–2016 mokslo metai  | 2016–2017 mokslo metai  |
|  Rudens  | 2015-10-26–2015-10-30  | 2016-10-31–2016-11-04  |
|  Žiemos (Kalėdų) | 2015-12-28–2016-01-08  | 2016-12-27–2017-01-06 |
|  Pavasario (Velykų) | 2016-03-21–2016-03-25 | 2017-04-10–2017-04-14  |
|  Vasaros | 2016-06-01–2016-08-31 | 2017-05-31–2017-08-31 |

1

13.1. Papildomos atostogos (mokytojų tarybos 2015 m. gegužės 29 d. posėdžio protokolo Nr. S2-5 nutarimas Nr.7):

|  |  |
| --- | --- |
| 2015–2016 mokslo metai  | 2016–2017 mokslo metai  |
|  2015-12-23 | 2017-02-20–2015-02-24  |
| 2016-02-08–2016-02-12  | 2017-04-03–2017-04-07  |
| 2016-03-29–2016-04-04  |  |

14. 8 ugdymo proceso dienos per mokslo metus skirtos kultūrinei, meninei, pažintinei, kūrybinei, sportinei, praktinei, socialinei, prevencinei veiklai. Šios dienos įskaičiuotos į ugdymosi dienų skaičių.

|  |  |  |
| --- | --- | --- |
| **Dienos** | **Veikla** | **Laikas** |
| 1. | Rugsėjo 1-osios šventė | Rugsėjis |
| 2. | Šeimų diena | Rugsėjis |
| 3. | Klasių ekskursijos | Ruduo |
| 4. | Projektas „Olimpinė karta“. | Lapkritis |
| 5. | Sveikatinimo projektas. | Lapkritis |
| 6. | Klasių ekskursijos | Pavasaris |
| 7. | Projektas „Aš saugus ir užimtas“ | Gegužė |
| 8. | Mokslo metų pabaigos šventė | Gegužė |

Pastaba :2016-2017 m.m., atsižvelgiant į mokyklos poreikius, gali būti koreguojamos 16 punkte numatytos veiklos.

15. Paskelbus ekstremalią padėtį, keliančią pavojų mokinių gyvybei ar sveikatai, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, taip pat oro temperatūrai esant 20 laipsnių šalčio ar žemesnei mokiniai į mokyklą gali nevykti. Šios dienos įskaičiuojamos į ugdymo dienų skaičių. Mokyklos direktorius priima sprendimus dėl ugdymo proceso koregavimo, apie priimtus sprendimus informuoja mokyklos tarybą ir Jonavos rajono savivaldybės administracijos švietimo, kultūros ir sporto skyrių.

**ANTRASIS SKIRSNIS**

 **BENDROSIOS PROGRAMOS ĮGYVENDINIMO**

**BENDROSIOS NUOSTATOS**

16.Bendroji programa įgyvendinama, vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų vertinimo, aplinkos kūrimo nuostatomis.

17. Įgyvendinant Bendrąją programą ugdymo turinys formuojamas pagal dalykus (mokytojų tarybos 2015 m. gegužės 29 d. posėdžio protokolo Nr. S2-5 nutarimas Nr.8).

18. Ugdymo procesą organizuoti pamoka ir kitomis ugdymo organizavimo formomis: integruotos veiklos, kūrybinių dirbtuvių, projekto (mokytojų tarybos 2015 m. birželio 12 d. posėdžio protokolo Nr. S2-6 nutarimas Nr.4);

18.1. ugdymo procesą organizuojant pamoka nepertraukiamas ugdymo(si) proceso laikas 1–4 kl. numatomas, vadovaujantis Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“: per dieną gali būti ne daugiau 5 pamokų.

18.2. mokytojai pasirinkus kitas ugdymo organizavimo formas, ugdymo procesas gali būti skirstomas į įvairios nepertraukiamos trukmės ugdymo periodus: kelių pamokų, dienos, kelių dienų.

18.3. ugdymą organizuojant tiek pamoka, tiek kitomis mokymo organizavimo formomis realizuoti ir dalykų programų, ir integruoto ugdymo turinio įgyvendinimą.

19. Ugdymo procesas organizuojamas ne tik mokyklos aplinkoje (klasėse, kabinetuose, bibliotekoje, fojė, kieme), bet ir už jos ribų (muziejuose, stadione, artimiausioje gamtinėje aplinkoje, tėvų darbovietėse, ekskursijose ir kitose edukacinėse erdvėse).

20. Pažintinė ir kultūrinė veikla organizuojama pagal Mokinių pažintinei veiklai skirtų lėšų naudojimo rekomendacijas, patvirtintas Lietuvos Respublikos švietimo ir mokslo ministro 2007 m. spalio 2 d. įsakymu Nr. ISAK-1934 bei vadovaujantis Ugdymo karjerai programa, patvirtinta mokyklos direktoriaus 2014 m. kovo 5 d. įsakymu Nr.V1-16 „Dėl Ugdymo karjerai programos patvirtinimo“.

21. Švietimo pagalbos mokiniui ir mokytojui teikimas apibrėžtas „Švietimo pagalbos teikimo tvarkos apraše”, patvirtintasme mokyklos direktoriaus 2013 m. gegužės 23 d. įsakymu Nr. V1-32 „Dėl Švietimo pagalbos teikimo tvarkos aprašo patvirtinimo“.

22. Formuojant mokyklos ugdymo turinį: planuojant mokyklos mokinių pasiekimus, numatant ugdymosi tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo taikant standartizuotus testus mokykloje rezultatus ir rekomendacijas dėl mokinių pasiekimų gerinimo.

23. Mokyklos ugdymo turinį reglamentuoja bendrųjų programų pagrindu parengti dalykų ilgalaikiai planai, integruoto ugdymo programos, specialiųjų ugdymosi poreikių turintiems mokiniams individualizuotos programos bei neformaliojo švietimo programos.

24. Ugdymo turinio planavimo laikotarpiai, struktūra apibrėžta „Ugdymo turinio planavimo tvarkos apraše“, patvirtintame 2012 m. gruodžio 28 d. mokyklos direktoriaus įsakymu Nr. V1-116 „Dėl ugdymo turinio planavimo tvarkos aprašo patvirtinimo“.

25. Ugdymo valandų skaičių klasei per savaitę sudaro: privalomų ugdymo valandų skaičius visiems mokiniams, valandos, skirtos mokinių ugdymo(si) poreikiams tenkinti, valandos, skirtos neformaliojo švietimo programoms įgyvendinti, anglų kalbos dalyko, kuriam mokyti klasė dalijama į grupes, valandos.

26. Bendrajai programai ir neformaliojo švietimo programoms įgyvendinti skirtos ugdymo valandos (1 priedas).

27. Bendrosios programos ugdymo dalykams skirtos ugdymo valandos per savaitę 2015-2016 m.m. (2 priedas).

28. Bendrosios programos ugdymo dalykams skirtos ugdymo valandos per savaitę 2015-2016 m.m. (3 priedas).

29. Ugdymo valandos, nurodytos ugdymo plano 26, 27, 28 punktuose, numatytos Bendrajai programai įgyvendinti, mokyklai ugdymo procesą organizuojant grupinio mokymosi forma kasdieniu mokymo proceso organizavimo būdu, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“.

30. Ugdymo valandų skaičių klasei per savaitę sudaro: privalomų ugdymo valandų skaičius visiems mokiniams, valandos, skirtos mokinių ugdymo(si) poreikiams tenkinti, valandos, skirtos neformaliojo švietimo programoms įgyvendinti, anglų kalbos dalyko, kuriam mokyti klasė dalijama į grupes, valandos.

31. Valandos mokinių ugdymo(si) poreikiams tenkinti skirtos siekiant gerinti ugdymo(si) kokybę, skatinant mokinių fizinį aktyvumą bei atsižvelgiant į 1-ų klasių mokinių poreikius mokytis užsienio kalbos (mokytojų tarybos 2015 m. gegužės 29 d. posėdžio protokolo Nr. S2-5 nutarimas Nr.9). Valandos mokinių ugdymo(si) poreikiams tenkinti skirtos:

31.1. anglų kalbos mokymui 1-ose klasėse;

31.2. šokiui 2-ose klasėse;

31.3. konsultacijoms 2-ose, 3-čiose ir 4-ose klasėse:

31.3.1. konsultacijos skirtos gabiems mokiniams, mokiniams, turintiems mokymosi sunkumų ir teikiamos po pamokų.

32. Klasės dalijamos į grupes (mokyklos tarybos 2015 m. birželio 14 d. posėdžio protokolo Nr. S2-4):

32.1. doriniam ugdymui (tikybai ir etikai) ir anglų kalbos mokymui, klasėje esant ne mažiau kaip 20 mokinių;

32.1.1. jei klasės dorinio ugdymo (tikybos ar etikos) grupėje nesusidaro 10 mokinių, ši grupė jungiama su kitos klasės tikybos ar etikos grupe;

32.2. anglų kalbos mokymui, klasėje esant ne mažiau kaip 20 mokinių;

33. Mokinių mokymosi krūvio reguliavimo priemonės (mokytojų tarybos 2015 m. birželio 12 d. posėdžio protokolo Nr. S2-6 nutarimas Nr.6):

 33.1. ugdymo turiniui įgyvendinti nustatytas privalomų savaitinių pamokų skaičius: 1 klasėje - 22 pamokos, 2 klasėje – 23 pamokos, 3 klasėje – 24 pamokos; 4 klasėje – 23 pamokos;

 33.2. ugdomoji veikla (formaliojo ir neformaliojo švietimo) per dieną ne ilgesnė nei 6 ugdymo valandos. Į šį laiką neįskaičiuojamas pailgintos dienos grupės veiklai organizuoti skirtas laikas;

 33.3. per dieną organizuojamas 1 diagnostinis darbas, per savaitę - 2;

 33.4. diagnostiniai darbai rengiami mokytojų (jų grupių) iniciatyva, mokinius apie

diagnostinį darbą dalyko mokytojas informuoja ne vėliau kaip prieš savaitę;

 33.5. pamokų metu užduotys individualizuojamos ir diferencijuojamos, atsižvelgiant į

mokinių sugebėjimus;

 33.6. mokiniai, besimokantys dailės, choreografijos, muzikos meno mokykloje bei lankantys sportinės krypties užsiėmimus sporto mokykloje, gali būti atleidžiami nuo atitinkamo privalomojo dalykosavaitinių pamokų lankymo pagal mokyklos nustatytą tvarką:

 33.6.1. tėvai, pageidaujantys, kad meno ar sporto mokyklą lankantis jų vaikas būtų atleistas nuo privalomų muzikos, dailės ir technologijų, kūno kultūros bei šokio pamokų, raštu pateikia prašymą bei neformaliojo ugdymo įstaigos patvirtintą vaiko lankomų užsiėmimų tvarkaraštį;

 33.6.2. mokyklos direktorius tenkina tėvų pageidavimus tuo atveju, kai sutampa abiejų ugdymo įstaigų užsiėmimų laikas arba mokinys gali nespėti laiku nuvykti į neformaliojo ugdymo įstaigos užsiėmimą ir tėvai raštu sutinka atsakyti už savo vaikų saugumą;

 33.6.3. mokinys, atleistas nuo privalomų muzikos, dailės ir technologijų ar kūno kultūros pamokų su atitinkamo dalyko mokytoju atsiskaito abipusiu susitarimu;

33.7.namų darbų skyrimo mokiniams tvarka (mokytojų tarybos 2015 m. birželio 12 d. posėdžio protokolo Nr. S2-6 nutarimas Nr.5):

 33.7.1.1-2 klasių mokiniams namų darbai neskiriami, 1-2 klasių mokiniams gali būti skirta baigti klasėje pradėtą užduotį ar atlikti kūrybinį darbą;

 33.7.2. 3-4 klasių mokiniams namų darbai skiriami atsižvelgiant į mokinio individualius gebėjimus;

 33.7.3. skiriami namų darbai, kuriems atlikti reikia ne daugiau kaip 1 valandos;

 33.7.4. namų darbų skyrimo formos: pratybos, darbas su tekstu, mokymasis atmintinai, kūrybiniai darbai, referatai, reikiamos informacijos paieška įvairiuose šaltiniuose ir kitos.

 33.7.5. pagalbos būdai, atliekant namų darbus: individualūs aiškinamieji pokalbiai su mokiniais ir tėvais, globėjais; individualizuotas namų darbų turinys; pailgintos dienos grupės lankymas;

 33.7.6. namų darbai neskiriami: atostogų laikotarpiui, prieš šventines dienas ir savaitgalius;

34. Vadovėlių ir kitų mokymo(si) priemonių pasirinkimas,naudojimosi jomis mokykloje tvarka apibrėžta „Jonavos pradinės mokyklos aprūpinimo bendrojo lavinimo dalykų vadovėliais ir mokymo priemonėmis tvarkos apraše“, patvirtintame mokyklos direktoriaus 2013 m. gegužės 23 d. įsakymu Nr. V1- 33;

35.Bendradarbiavimo su mokinių tėvais (globėjais) tikslai ir formos (mokytojų tarybos 2015 m. birželio 12 d. posėdžio protokolo Nr. S2-6 nutarimas Nr.6):

35.1. bendradarbiavimo su mokinių tėvais (globėjais) tikslas – atsižvelgiant į vaiko gebėjimus bei sukuriant motyvuojančią mokyklos ir namų aplinką, padėti vaikui pasiekti kuo aukštesnių rezultatų;

 35.2. bendradarbiavimo su mokinių tėvais (globėjais) formos: paskutinį mėnesio ketvirtadienį organizuojamos tėvų dienos, kuriose vykdomas dvišalis ugdymosi pasiekimų aptarimas (mokytoja-tėvai) ar trišalis ugdymosi pasiekimų aptarimas (mokytoja-mokinys-tėvai), tėvų susirinkimai (2-3 kartus per mokslo metus), tėvų, kaip socialinių partnerių, įtraukimas į ugdomojo proceso organizavimą (pamokų vedimas, talkinimas organizuojant išvykas, ekskursijas ir kt. renginius).

**TREČIASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

36. Ugdymo sričių / ugdymo dalykų programų įgyvendinimas:

36.1. Dorinis ugdymas:

36.1.1.1tėvai (globėjai) parenka mokiniui vieną iš dorinio ugdymo dalykų: etiką arba tikybą;

36.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

36.2. Kalbinis ugdymas:

36.2.1. siekiant gerinti mokinių lietuvių kalbos vartojimo žodžiu ir raštu pasiekimus, priimti bendri sprendimai (mokytojų tarybos 2015 m. rugpjūčio 28 d. posėdžio protokolo Nr. S2-7 nutarimas Nr.1):

36.2.1.1. stiprinti skaitymo įgūdžius taikant aktyviuosius metodus (perskaitytų knygų pristatymą, įdomiausios knygos rinkimą, aktyviausiojo skaitytojo rinkimą, savos kūrybos eilėraščių konkursą ir t.t.);

36.2.1.2. stiprinti mokinių kalbos sandaros, rašybos, skyrybos praktikos įgūdžius, skiriant tikslingas ir diferencijuotas užduotis, kūrybinius darbus, mokant vaikus analizuoti savo klaidas, įsivertinti pasiekimus;

36.2.1.3. lietuvių kalbos pamokose taikyti aiškius vertinimo kriterijus, orientuotus į skirtingų gebėjimų lygius;

36.2.1.4. per visų dalykų pamokas, kitas ugdymo veiklas, pertraukas kreipti dėmesį į mokinių lietuvių kalbos taisyklingumą, raišką: prašyti mokinių kalbėti, atsakinėti pilnais sakiniais, taisyti lietuvių kalbos (žodžio ir rašto) klaidas visų dalykų pamokose, neformaliojo švietimo užsiėmimuose;

36.2.1.5. skatinti mokinių dalyvavimą mokyklos, rajono, respublikos konkursuose ir kituose renginiuose, įtakojančiuose lietuvių kalbos kompetencijų ugdymosi plėtrą;

36.2.1.6. vykdyti sistemingą akademinių pasiekimų stebėjimą klasės ir mokyklos lygmeniu.

36.2 2. Pirmosios užsienio kalbos mokymas:

36.2.2.1. pirmosios užsienio kalbos (anglų kalbos) mokoma antraisiais–ketvirtaisiais pradinio ugdymo programos metais;

36.2.2.2. anglų kalbai mokyti visose 2–4 klasėse skiriama po 2 ugdymo valandas per savaitę;

36.2.2.3. tėvams (globėjams) pageidaujant 1 valanda anglų kalbos mokymui 1 klasių mokiniams skiriama iš valandų, skiriamų mokinių ugdymosi poreikiams tenkinti.

36.3. Socialinis ir gamtamokslinis ugdymas:

 36.3.1. socialiniams ir gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko;

 36.3.1.1. (1/4) pasaulio pažinimo dalyko laiko skiriama praktinių gamtamokslinių gebėjimų ugdymui tyrinėjimus atliekant palankioje aplinkoje: gamtoje, laboratorijose;

 36.3.1.2. 1/4 pasaulio pažinimo dalyko laiko skiriama socialiniams gebėjimams ugdytis ugdymo procesą organizuojant socialinės, kultūrinės aplinkos pažinimui palankioje aplinkoje (lankantis visuomeninėse, bendruomenių, kultūros institucijose ir pan.);

 36.3.1.3. (1/4) pasaulio pažinimo dalyko laiko skiriama praktinių gamtamokslinių gebėjimų ugdymui tyrinėjimus atliekant palankioje aplinkoje: gamtoje, laboratorijose;

36.3.2. pagilinto turinio gamtamokslinė ugdymo programa PRAGGA skirta 3 ir 4 klasių gabiems vaikams.

 36.4. Matematinis ugdymas:

 36.4.1. organizuojant matematinį ugdymą mokytojai vadovaujasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, naudoja informacines komunikacines technologijas, skaitmenines mokomąsias priemones.

36.5. Kūno kultūra:

36.5.1. visoms klasėms skirtos 2 ugdymo valandos per savaitę kūno kultūrai ir 1 ugdymo valanda šokiui;

36.5.2. specialiosios medicininės fizinio pajėgumo grupės gali būti organizuojamos taip:

36.5.2.1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

36.5.2.2. tėvų (globėjų) pageidavimu mokiniai gali lankyti sveikatos grupes ne mokykloje;

38.5.3. siekiant skatinti mokinių fizinį aktyvumą, sveikatinimą, ugdymo proceso metu organizuojamos judriosios pertraukos (Mokytojų tarybos posėdžio 2014 m. rugpjūčio 29 d. protokolas Nr. S2-7).

36.6. Meninis ugdymas (dailė ir technologijos, muzika, šokis, teatras):

36.6.1. technologiniam ugdymui skiriama ne mažiau kaip 1/3 dalykui ir technologijų dalykui skiriamo laiko;

36.6.2. įgyvendinama šokio programa įgyvendinama 1-4 klasėse, skiriant vieną ugdymo valandą iš kūno kultūros dalykui skiriamų ugdymo valandų per savaitę 1,3 ir 4 klasėse bei vieną ugdymo valandą skiriant iš valandų mokinių poreikiams tenkinti 2 klasėje.

37. Integruojamųjų, prevencinių ir kitų ugdymo programų įgyvendinimas:

37.1. Į Bendrosios programos ugdymo dalykų programų turinį integruojama (mokytojų

tarybos 2015 m. birželio 12 d. posėdžio protokolas Nr. S2-6 nutarimas Nr. 2):

37.1.1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymo Nr. ISAK-2433 “Dėl Pradinio ir pagrindinio ugdymo bendrųjų programų patirtinimo“ 11 priedas „Bendrųjų kompetencijų ir gyvenimo įgūdžių ugdymas“);

37.1.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, ir Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl Sveikatos ugdymo bendrosios programos patvirtinimo“;

37.1.3. etninės kultūros ugdymas;

37.1.4. Kūno kultūros ir sporto departamento prie Lietuvos Respublikos Vyriausybės programa „Augti ir stiprėti“ - į kūno kultūrą;

37.1.5. Paramos vaikams centro smurto prevencijos programa „Antras žingsnis“- į klasės renginius;

37.1.6. gamtamokslinė ugdymo programa „PRAGGA“ 3-4 klasėse – į neformalųjį švietimą;

37.1.7. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų.

37.1.8. Ugdymo karjerai programa – į lietuvių kalbą, pasaulio pažinimą, neformalųjį švietimą, klasės renginius.

37.2. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamas integruotų programų ugdymo turinys.

**KETVIRTASIS SKIRSNIS**

**MOKINIŲ PAŽANGOS IR PASIEKIMŲ VERTINIMAS IR GERINIMAS**

38. Mokinių pasiekimai ir pažanga vertinami, vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, ir Bendrąja programa.

39. Mokytojas planuoja mokinių ugdymosi pasiekimus ir vertinimą, vadovaudamasis mokykloje priimtais susitarimais dėl ugdymo turinio planavimo („Ugdymo turinio planavimo tvarkos aprašas“, patvirtintas 2012 m. gruodžio 28 d. mokyklos direktoriaus įsakymu Nr. V1-116 „Dėl ugdymo turinio planavimo tvarkos aprašo patvirtinimo“), atsižvelgdamas į klasės mokinių mokymosi rezultatus, ugdymosi poreikius ir galimybes. Planuodamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus.

40. Vykdant mokinių pažangos stebėseną ir pasiekimų gerinimą vadovaujamasi „Jonavos pradinės mokyklos mokinių pasiekimų ir pažangos vertinimo tvarkos aprašu“, patvirtintu mokyklos direktoriaus 2015 m. rugpjūčio 28 d. įsakymu Nr. V1-53, priimtais susitarimais dėl ST rezultatų panaudojimo veiklos tobulinimui (mokytojų tarybos 2015 m. rugpjūčio 28 d. posėdžio protokolo Nr. S2-7 nutarimas Nr.2)

**PENKTASIS SKIRSNIS**

 **NEFORMALIOJO VAIKŲ ŠVIETIMO ORGANIZAVIMAS**

41. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą  meninę, sportinę, techninės kūrybos ar kitą veiklą.

42. Neformaliajam švietimui 1–4 klasėms ugdymo valandų skaičius per metus numatomas ugdymo plano 25, 26, 27 punktuose.

43. Mokykla kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo bei mokyklos resursus ir siūlo mokiniams rinktis neformaliojo švietimo programas.

44.  Neformaliojo vaikų švietimo programos rengiamos, atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“ („Ugdymo turinio planavimo tvarkos aprašas“, patvirtintas 2012 m. gruodžio 28 d. mokyklos direktoriaus įsakymu Nr. V1-116 „Dėl ugdymo turinio planavimo tvarkos aprašo patvirtinimo“).

45. Mokinių skaičius neformaliojo švietimo grupėse: 15-24 mokiniai (Mokyklos tarybos posėdžio 2015 m. birželio 14 d. protokolas Nr. S1-4, mokyklos direktoriaus 2015 m. birželio 14 d. įsakymas Nr. V1-52 „Dėl mokinių skaičiaus neformaliojo švietimo grupėje“);

45.1. Neformaliojo švietimo būreliai:

|  |  |  |
| --- | --- | --- |
| Eil. Nr. | Būrelio pavadinimas | Valandų skaičius |
| 1 | Kūrybos būrelis ,,Jaunieji literatai“ | 2 |
| 2 | Anglų kalbos būrelis ,,English is our club“ | 2 |
| 3 | Anglų kalbos būrelis ,,Hello“ | 2 |
| 4 | Choras ,,POP stars“ | 2 |
| 5 | Matematikų būrelis 4 kl. | 1 |
| 6 | Dailės studija „Gama“ | 2 |
| 7 | Šokio būrelis „Spindulys“  | 1 |
| 8 | Sporto būrelis „Olimpiečiai“ | 2 |
| 9 | IKT būrelis „Baitukas“ | 1 |
| 10 | Saugaus eismo būrelis „Būk saugus“ | 1 |
| 11 | Gamtamokslinis būrelis "PRAGGA" | 1 |
| 12 | Socializacijos ugdymo būrelis „Padėkime užaugti“ | 2 |
| 13 | Lietuvių kalbos būrelis 3 kl. | 1 |
| 14 | Kūrybos studija | 2 |
|  |  | 22 |

Pastaba:

atsižvelgiant į mokyklos poreikius ir išteklius neformaliojo švietimo būreliai 2016-2017 m.m. gali kisti.

**ŠEŠTASIS SKIRSNIS**

 **ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

46. Mokinio, baigusio užsienio valstybės, tarptautinės organizacijos pradinio ugdymo programos dalį (toliau – tarptautinė pradinio ugdymo programa), įgytus pasiekimus pripažįsta mokykla, remdamasi mokinio turimais dokumentais (išrašais, pažymėjimais ir pan.). Mokykla organizuoja įgytų pasiekimų patikrinimą. Jei nustatoma, kad reikalinga tikslinė pagalba programų skirtumams likviduoti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) ir kaip bus teikiama. Individualus ugdymo planas, mokymosi galimybės aptariami su mokinio tėvais (globėjais).

47. Mokiniui, nemokančiam ar nepakankamai mokančiam lietuvių kalbą, bet pageidaujančiam einamaisiais metais mokytis pagal Bendrąją programą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykla sudaro sąlygas tobulinti lietuvių kalbos gebėjimus, organizuodama papildomą, individualų lietuvių kalbos mokymą, skiriant ugdymo valandų iš mokinio ugdymosi poreikiams tenkinti skiriamų valandų.

**SEPTINTASIS SKIRSNIS**

 **MOKINIŲ MOKYMO NAMIE ORGANIZAVIMAS**

48. Vaikai, kuriems taiskalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos režimas, tėvų (globėjų) prašymu namie mokomi pagal Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 „Dėl Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašo patvirtinimo“.

 49. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):

 50.1. Bendroji programa įgyvendinama, ugdymą organizuojant pagal atskirus ugdymo dalykus. Įgyvendinamos visos Bendrosios programos dalykų programos, išskyrus kūno kultūros programą;

 50.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (individualaus ugdymo plano forma patvirtinta mokyklos direktoriaus 2015 m. gegužės 26 d. įsakymu Nr. V1-51).

 50.3. mokinys gydytojo leidimu dalį ugdymo valandų / pamokų gali lankyti mokykloje. Šios ugdymo valandos / pamokos įrašomos į mokinio individualų ugdymo planą;

50.4. namie savarankišku mokymo proceso organizavimo būdu mokomam mokiniui 1–3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų.

**IV SKYRIUS**

 **MOKINIŲ, TURINČIŲ SPECIALIŲJŲ UGDYMOSI POREIKIŲ,**

**UGDYMO ORGANIZAVIMAS**

**PIRMASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMO ORGANIZAVIMO BENDROSIOS NUOSTATOS**

51. Mokykla, rengdama mokyklos / klasės ugdymo planą, atsižvelgia į mokinių, turinčių specialiųjų ugdymosi poreikių, reikmes, Jonavos rajono savivaldybės pedagoginės psichologinės tarnybos, mokyklos Vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, šio skyriaus nuostatomis ir kitomis, mokyklai aktualiomis, Bendrojo ugdymo plano nuostatomis ir „Specialiosios pedagoginės pagalbos teikimo specialiųjų poreikių mokiniams tvarkos aprašu“, patvirtintu 2015 m. rugpjūčio 26 d. mokyklos direktoriaus įsakymu Nr. V1-54 „Dėl specialiosios pedagoginės pagalbos teikimo specialiųjų poreikių mokiniams tvarkos aprašo patvirtinimo“;

52. Siekiant tenkinti mokinių ugdymosi reikmes:

52.1. mokytojai rengia pritaikytas ar individualizuotas ugdymo programas pusmečiui;

52.2. individualus mokinio ugdymo planas suformuojamas elektroniniame dienyne;

52.3. pagal poreikį priimami sprendimai dėl ugdymosi erdvių pritaikymo, ugdymui skirtos techninės pagalbos priemonių ir specialiųjų mokymo priemonių parinkimo.

 53. Organizuodama mokinių, turinčių specialiųjų ugdymosi poreikių, ugdymą, mokykla atsižvelgia į:

 53.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli); mokinių , turinčių specialiųjų ugdymosi poreikių, grupę (negalią, sutrikimą, mokymosi sunkumus), lygį (nedideli, vidutiniai, dideli ir labai dideli);

 53.2. mokyklos ir tėvų (globėjų) įsipareigojimus, įteisintus mokymo sutartyje;

 53.3. mokymosi formą ir mokymo proceso organizavimo būdą;

 53.4. ugdymo programą (Bendrąją programą, pritaikytą pradinio ugdymo programą ar pradinio ugdymo individualizuotą programą);

 53.5. turimas mokymo lėšas;

 53.6. mokinio mokymosi ir švietimo pagalbos reikmes bei galimybes jas tenkinti;

53.7. esamas ugdymosi erdves ir galimybes jas pritaikyti mokinio poreikiams.

 54. Mokykla, sudarydama mokyklos, klasės ar individualų ugdymo planą:

 54.1. vadovaujasi ugdymo plane pradinio ugdymo dalykų programoms įgyvendinti skiriamų ugdymo valandų, nurodytų ugdymo plano 25, 26, 27 punktuose, skaičiumi;

 54.2. esant PPT rekomendacijoms, gali iki 20 procentų koreguoti dalykų programoms įgyvendinti skiriamų savaitinių ugdymo valandų skaičių:

 54.2.1. gali keisti dalykams skirtų ugdymo valandų skaičių (mažinti, didinti), o vietoje neįrašytų dalykų, nurodytų ugdymo plano 26 punkte, gali planuoti specialiąsias pamokas ir (ar) didinti ugdymo valandų skaičių, skirtą meniniam ugdymui, kitiems dalykams mokyti, papildomai mokytojo pagalbai teikti;

 54.2.2. išlaikydama ugdymo plano 26, 27 punktuose nurodytą privalomą mokinio ugdymo valandų skaičių pradinio ugdymo programai įgyvendinti, mokiniams, kurie mokosi pagal Bendrąją programą ar pradinio ugdymo individualizuotą programą, 1–2 ugdymo valandomis sumažinusi mokinio privalomų ugdymo valandų skaičių, gali padidinti neformaliojo švietimo valandų skaičių;

 54.2.3. gali mažinti ar didinti 1–2 ugdymo valandomis bendrą ugdymo valandų skaičių ir neformaliojo švietimo valandų skaičių;

 54.6. per mokslo metus, mokyklos Vaiko gerovės komisijai ar pedagoginei psichologinei tarnybai įvertinus ir rekomendavus, gali keisti specialiųjų pamokų, pratybų ir individualiai pagalbai skiriamų valandų skaičių;

 54.7. intensyvindama mokiniui teikiamą specialiąją pedagoginę ar mokymo pagalbą, nustatytam laikotarpiui gali skirti papildomų ugdymo valandų kiekvienam mokiniui individualiai ar mokinių grupei;

 54.8. užtikrina specialiųjų ugdymosi poreikių turinčių mokinių ugdymo tęstinumą ir nuoseklumą;

 54.9. atsižvelgdama į mokinio sveikatos sutrikimus ir mokyklos Vaiko gerovės komisijos rekomendacijas, specialiųjų ugdymosi poreikių turintiems mokiniams gali trumpinti ugdymo veiklų / pamokų trukmę 5 min., o sutaupytą laiką skirti mokinių veiklai keisti, pertraukoms organizuoti.

 55. Mokykla, vykdydama formaliojo ir neformaliojo švietimo programas, specialiųjų ugdymosi poreikių turinčių mokinių skaičių grupėje, atsižvelgusi į mokymo lėšas, mokinių poreikius, turimas mokymo(si) sąlygas ir mokymo priemones, nusistato pati.

 56. Mokyklos Vaiko gerovės komisijos ar pedagoginės psichologinės tarnybos ar švietimo pagalbos tarnybos siūlymu, tėvų (globėjų) pritarimu mokiniai, turintys vidutinių, didelių ir labai didelių specialiųjų ugdymosi poreikių, gali:

 56.1. nesimokyti ar pradėti vėliau mokytis užsienio kalbos (dėl intelekto sutrikimo, klausos sutrikimo, kalbėjimo ir kalbos sutrikimo, turintys kochlearinius implantus, įvairiapusių raidos ir mokymosi sutrikimų, taip pat ir tautinės mažumos kalba besimokantys įvardytų sutrikimų turintys mokiniai, turintys specialiųjų ugdymosi poreikių);

 56.2. nesimokyti muzikos ar ją keisti kitu, menines kompetencijas ugdančiu, dalyku (turintys klausos sutrikimą);

 56.3. būti atleidžiami nuo technologijų pamokų, turintys judesio ir padėties bei neurologinių sutrikimų turintys mokiniai;

 56.4. vietoje ugdymo plano 56.1, 56.2. ir 56.3 papunkčiuose nurodytų dalykų mokykla gali tenkinti mokinio specialiuosius ugdymosi poreikius, organizuodama specialiąsias pamokas, teikdama papildomą mokytojo pagalbą, siūlydama kitus dalykus, galinčius ugdyti mokinių raštingumą, suteikti bendrąsias ir dalykines kompetencijas, padėsiančias būti savarankiškesniems, ugdytis pagal aukštesnio lygmens ugdymo programą.

 57. Mokinio, turinčio specialiųjų ugdymosi poreikių, mokymosi pažanga ir pasiekimai vertinami vadovaujantis ugdymo plano 38–40 punktų nuostatomis.

**antrasis SKIRSNIS**

**Švietimo pagalbos (PSICHOLOGINĖS, Specialiosios pedagoginės, SOCIALINĖS PEDAGOGINĖS ir specialiosios) teikImaS**

 58. Švietimo pagalbos, teikiamos vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 21 d. įsakymu Nr. V-1393 „Dėl Socialinės pedagoginės pagalbos teikimo tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“;

58.1. švietimo pagalba (psichologinė, specialioji pedagoginė, socialinė pedagoginė ir specialioji) teikiama vadovaujantis 58 punkte nurodytais teisės aktais ir „Švietimo pagalbos teikimo tvarkos aprašu“, patvirtintu mokyklos direktoriaus 2015 m. kovo 9 d. įsakymu Nr. V1-24 „Dėl švietimo pagalbos teikimo tvarkos aprašo patvirtinimo“.

59. Klasių auklėtojai ir mokytojai teikia pagalbą savo klasės vaikams, rūpinasi jų asmenybės ugdymu(-si) bei branda, siekia pažinti auklėtinių, mokinių poreikius, polinkius, interesus, gabumus, diferencijuoja ir individualizuoja ugdymo procesą, domisi ir rūpinasi mokinių sveikata, jų sauga, puoselėja sveiką gyvenseną, suteikia mokiniui reikiamą pagalbą pastebėjus, kad jo atžvilgiu taikomas smurtas, prievarta ar kitokio pobūdžio išnaudojimas, bendradarbiauja su pagalbos mokiniui, sveikatos priežiūros specialistais, informuoja tėvus (globėjus, rūpintojus) apie iškylančias problemas, padeda mokiniams spręsti psichologines, socialines, bendravimo, mokymosi ir kt. problemas, stebi, analizuoja tėvų bei socialinės aplinkos poveikį ugdymui(-si), pagal poreikį kreipiasi į pagalbos mokiniui specialistus.

60. Pagalbos mokiniui specialistai ir mokytojo padėjėja teikia psichologinę, specialiąją pedagoginę socialinę pedagoginę ir specialiąją pagalbą:

60.1. psichologinė pagalba – mokinio asmenybės ir ugdymosi problemų sprendimas, bendradarbiaujant su mokinio tėvais (globėjais, rūpintojais) ir mokytojais. Psichologinė pagalba pokalbio forma teikiama, kai prašo mokinio tėvai (globėjai, rūpintojai), mokytojai (gavę tėvų (globėjų, rūpintojų) sutikimą), pedagoginės psichologinės pagalbos tarnyba, Vaiko teisių apsaugos tarnyba, jeigu tėvai nesirūpina vaiku;

60.2. specialiosios pedagoginės ir specialiosios pagalbos paskirtis – didinti specialiųjų poreikių mokinių ugdymo(-si) pagalbos veiksmingumą. Specialiosios pedagoginės pagalbos mokiniams teikėjai – specialusis pedagogas ir logopedas. Specialiosios pagalbos mokiniams teikėja – mokytojo padėjėja. Mokytojo padėjėjos paslaugos teikiamos mokiniui ar (ir) mokinių grupei, turinčiai vidutinių, didelių ar labai didelių specialiųjų ugdymosi poreikių ir dėl įgytų ar įgimtų sutrikimų negalinčiai savarankiškai dalyvauti ugdymo procese. Specialioji pedagoginė ir specialioji pagalba teikiama, kai ją skiria mokyklos vaiko gerovės komisija ar Jonavos PPT tėvų (globėjų, rūpintojų) sutikimu;

60.3. socialinės pedagoginės pagalbos paskirtis – padėti mokiniui įgyvendinti jo teisę į mokslą, užtikrinti jo fizinį ir psichoemocinį saugumą mokykloje, formuoti socialinius įgūdžius. Socialinis pedagogas koordinuoja socialinę pedagoginę pagalbą mokykloje ir pats ją teikia, kai neužtenka klasės auklėtojo ar mokytojo kompetencijos. Socialinis pedagogas, teikdamas mokiniui socialinę pedagoginę pagalbą, bendradarbiauja su socialinę pagalbą teikiančiomis tarnybomis, sveikatos priežiūros ir teisėtvarkos institucijomis ir konsultuoja mokinio tėvus (globėjus, rūpintojus) ir mokytojus;

60.4. sveikatos priežiūros mokykloje paskirtis − saugoti ir stiprinti mokinių sveikatą, aktyviai bendradarbiaujant su jų tėvais (globėjais, rūpintojais). Sveikatos priežiūrą vykdo visuomenės sveikatos priežiūros specialistas, kurio metinės veiklos planą tvirtina mokyklos direktorius.

61. Mokyklos vaiko gerovės komisija organizuoja ir koordinuoja prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą mokiniams, turintiems specialiųjų ugdymosi poreikių, atlieka mokinio specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlieka kitas su vaiko gerove susijusias funkcijas.

**TREČIASIS SKiRSNIS**

 **mokinių, TURINČIŲ Specialiųjų ugdymosi poreikių,**

**mokymas namie**

 62. Dėl ligos ar patologinės būklės negalinčių mokytis mokykloje specialiųjų ugdymosi poreikių turinčių mokinių mokymo namie ugdymo turinys formuojamas, parenkant ugdymo sritis, pritaikant dalykų programas pagal šių mokinių gebėjimus, ugdymosi poreikius ir atsižvelgiant į gydytojų rekomendacijas.

 63. Mokiniams pagal Bendrąją programą mokyti namie skiriamas ugdymo plano 26 ir 27 punktuose nurodytas valandų skaičius, iš jų 1–2 ugdymo valandas galima skirti specialiosioms pamokoms ar specialiajai pedagoginei pagalbai teikti.

 64. Kurčią ar neprigirdintį mokinį namie ugdantis specialusis pedagogas, logopedas, atsižvelgdamas į individualius mokinio gebėjimus ir klausos sutrikimo laipsnį, kartu su tėvais (globėjais) individualiai pritaiko mokiniui programą, lavina vaiko gebėjimus, konsultuoja tėvus (globėjus).

 65. Mokiniams dėl nežymaus intelekto sutrikimo pagal pradinio ugdymo individualizuotą programą mokyti namie skiriamas ugdymo plano 50.4. papunktyje nurodytas valandų skaičius, iš jų 1–2 ugdymo valandas galima skirti specialiosioms pamokoms ar specialiajai pedagoginei pagalbai teikti.

 66. Mokiniams, turintiems vidutinį, žymų ir labai žymų intelekto sutrikimą, pagal pradinio ugdymo individualizuotą programą, mokyti namie skiriamos 8 valandos per savaitę:

 66.1. iš jų 1–2 ugdymo valandas galima skirti specialiosioms pamokoms ar specialiajai pedagoginei pagalbai teikti.

 66.2. mokinį namie ugdo specialusis pedagogas, atsižvelgdamas į individualius kiekvieno vaiko gebėjimus ir reikmes, individualiai pritaiko mokiniui bendrąją pradinio ugdymo programą, lavina jo gebėjimus ir įgūdžius, konsultuoja tėvus (globėjus);

 66.3. turintiesiems judesio ir padėties sutrikimų 1–2 ugdymo valandas per savaitę skirti gydomajai mankštai.

**KETVIRTASIS SKIRSNIS**

**MOKINIŲ, TURINČIŲ Specialiųjų UGDYMOSI poreikių IR besimokančių pagal bendrĄją programą, ugdymas**

 67. Mokiniams, kurie mokosi pagal Bendrąją programą, ją pritaikius, ugdymo planas sudaromas, vadovaujantis Bendrojo ugdymo plano 26, 27 punktuose dalykų programoms įgyvendinti nurodytu ugdymo valandų skaičiumi.

 68. Mokiniams, turintiems kalbėjimo ir kalbos sutrikimą, sudarant ugdymo planą, mokykla skiria:

 68.1. individualioms ir grupinėms pratyboms 1–4 klasėse atsižvelgiant į mokyklos Vaiko gerovės komisijos bei Jonavos rajono savivaldybės pedagoginės psichologinės tarnybos rekomendacijas.

**PENKTASIS skirsnis**

 **mokinių, kurie mokosi pagal pradinio ugdymo individualizuotą programą, ugdymas**

 69. Mokiniams, kurie mokosi pagal pradinio ugdymo individualizuotą programą, ugdymo planas sudaromas, atsižvelgiant į mokinio galias, mokymosi formą, mokymo organizavimo būdą.

 70. Mokiniams, turintiems nežymų intelekto sutrikimą, ugdymo planas rengiamas:

 70.1. vadovaujantis ugdymo plano 25, 26, 27 punktuose dalykų programoms įgyvendinti nurodytu savaitinių ugdymo valandų skaičiumi, kuris gali būti keičiamas iki 15 procentų;

 70.2. mokiniams, turintiems nežymų intelekto sutrikimą ir kompleksinių sutrikimų, kurių derinio dalis yra nežymus intelekto sutrikimas, skiriamos specialiosios pamokos sutrikusioms funkcijoms lavinti ir individualiai ar grupinei specialiajai pedagoginei pagalbai teikti.

 71. Mokiniams, turintiems vidutinį intelekto sutrikimą, ugdymo planas rengiamas, atsižvelgus į specialiuosius ugdymosi poreikius, specialistų rekomendacijas ir mokymosi formą. Mokyklos ugdymo planas sudaromas, vadovaujantis ugdymo plano 25, 26, 27 punktuose dalykų programoms įgyvendinti nurodytu savaitinių ugdymo valandų skaičiumi, kurį galima koreguoti iki 20 procentų.

\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA: mokyklos taryboje (2015 m. rugpjūčio 28 d. posėdžio protokolas Nr. S2-7)

SUDERINTA: Jonavos švietimo, kultūros ir sporto skyriaus vyriausioji specialistė

Danutė Ragelienė